Reeksverkragter kry lewenslank | Maroela Media
'n Reeksverkragter gaan die res van sy lewe in die tronk deurbring nadat hy op vier verskillende aanklagtes van verkragting skuldig bevind is.
Die hooggeregshof in Bloemfontein het Patrick Tshepo Monyetsane Vrydag twee keer lewenslank tronkstraf opgelê vir verkragting, die bedoeling om te verkrag, huisbraak en aanranding met die doel om ernstig te beseer. Hy is ook twee keer 10 jaar tronkstraf opgelê vir twee ander aanklagtes van verkragting en huisbraak. Hy is 'n verdere vyf jaar tronkstraf opgelê vir roof.
Die verkragtings het tussen 2009 en 2012 plaasgevind en in baie gevalle het Monyetsane by slagoffers se huise ingebreek terwyl hulle slaap en hulle verkrag. In een voorval op 13 Julie 2012 het die beskuldigde in die vroeë oggendure toegang tot die 25-jarige slagoffer se huis verkry deur haar kamervenster te breek. Hy het haar toe verskeie kere voor haar 10-jarige dogter verkrag.
Sy naam sal ook in die register van seksuele oortreders opgeneem word.
Lekker man… wat se straf is dit? Hy het slaapplek, kry kos. Wat se straf is dit?? Begin martel, ek sal dit met graagte doen!
Hy kry nou 'n heerlike lewe – vry verblyf ,medies ,kos en geen bekommernis om belasting te betaal nie en dit op ONS onkoste!Hy moes ook ontman geword het nog voor hy tronk toe gaan.More oormore kry hy parool en dan?Nee wat sy straf is nie die moeite werd nie.hy moes uit die samelewing gevat gewees het.Nie vyfster behandeling kry nie.
Dit klink na 'n lang tyd, maar indien die regter/landros gestipuleer het dat vonnisse samelopend uitegedien word, kom hy na 25 jaar in aanmerking vir parool. Sou die regter se uitspraak stipuleer dat die vonnisse agtereenvolgens uitgedien moet word sal hy nooit weer 'n vry man wees nie – dit is nou indien daar nie weer amnestie of iets dergliks toegestaan word nie. Ongelukkig word hierdie vonnisse die meeste van die tyd samelopend uitgedien. Ten minste sal hy vir 25 jaar niemand kan seermaak nie.
Ja, julle is almal reg. Hulle moes hom eerder vrygelaat het sodat hy verder kan verkrag? Regtig? Wat het van ons'volk' geword? Kla as iemand skuldig bevind en tronk toe gestuur word?? Ek skaam my dood om met sekere Afrikaners geassosieer te word.